ಸಂಜಯ್ ದತ್ ಮೇಲೆ ಹೂಡಿಕೆಯಾಗಿದೆ 735 ಕೋಟಿ ನಟ ಸಂಜಯ್ ದತ್ಗೆ ಶ್ವಾಸಕೋಶದ ಕ್ಯಾನ್ಸರ್ ಇರುವ ಕಾರಣ ಅವರು ಅಮೆರಿಕಾಗೆ ತೆರಳಿದ್ದಾರೆ ಅಂತಾ ಹೇಳಲಾಗ್ತಿದೆ. ಉಸಿರಾಟದ ತೊಂದರೆಯಿಂದ ಖಾಸಗಿ ಆಸ್ಪತ್ರೆಗೆ ದಾಖಲಾಗಿದ್ದ ದತ್ಗೆ ಕೊರೋನಾ ಟೆಸ್ಟ್ ಸಹ ಮಾಡಿಸಲಾಗಿತ್ತು. ಅವರ ಟೆಸ್ಟ್ ರಿಪೋರ್ಟ್ ನೆಗೆಟಿವ್ ಬಂದಿತ್ತು. ಆದರೆ, ಕ್ಯಾನ್ಸರ್ ಇರುವ ವಿಚಾರ ಖಚಿತವಾಗಿತ್ತು. ಈ ಬಗ್ಗೆ ಟ್ವೀಟ್ ಮಾಡಿದ್ದ ಸಂಜಯ್ ದತ್, ನಾನು ವೈದ್ಯಕೀಯ ಚಿಕಿತ್ಸೆ ದೃಷ್ಟಿಯಿಂದ ಚಿಕ್ಕ ವಿರಾಮ ತೆಗೆದುಕೊಳ್ಳುತ್ತಿದ್ದೇನೆ. ನನ್ನ ಕುಟುಂಬ ಹಾಗೂ ಗೆಳೆಯರು ನನ್ನ ಜೊತೆ ಇದ್ದಾರೆ. ನಿಮ್ಮ ಹಾರೈಕೆ ನನ್ನ ಮೇಲಿರಲಿ. ನಾನು ಬೇಗ ವಾಪಾಸಾಗುತ್ತೇನೆ,ಅಂತಾ ಹೇಳಿದ್ರು. ಇನ್ನು ಸಂಜಯ್ ದತ್ ಕೈಯಲ್ಲಿ 6 ಸಿನಿಮಾಗಳಿವೆ. ಇವು 735 ಕೋಟಿ ಬಡ್ಜೆಟ್ ಸಿನಿಮಾಗಳಾಗಿವೆ. ಸಡಕ್ 2, ತೋರ್ಬಾಜ್, ಭುಜ್, ಕೆಜಿಎಫ್ 2, ಪೃಥ್ವಿರಾಜ್ ಸಿನಿಮಾಗಳು ಸಂಜಯ್ ದತ್ ಕೈಗಳಲ್ಲಿವೆ. ಕೆಲವು ಸಿನಿಮಾಗಳು ರಿಲೀಸ್ಗೆ ಸಿದ್ಧವಾಗಿದ್ರೆ, ಇನ್ನೂ ಕೆಲವು ಚಿತ್ರಗಳ ಶೂಟಿಂಗ್ ಬಾಕಿ ಇವೆ.